El PSPV-PSOE guanya per majoria absoluta a Burjassot i continuarà governant els pròxims quatre anys
2025-07-24

Després de la jornada electoral celebrada ahir, diumenge 28 de maig de 2023, els resultats a Burjassot han suposat la victòria del PSPV-PSOE que ha revalidat la majoria absoluta, amb 12 regidors, i 9.603 vots de la ciutadania.

La segona força política en aquesta nova legislatura serà el PP, amb quatre regidors i 3.554 vots. Com a tercera força política, amb 1.894 vots, estarà VOX que ha aconseguit dos regidors; els mateixos que Acord per guanyar, que ha obtingut 1.687 vots.

L’última formació política que tanca la Corporació Municipal per al període 2023-2027 és Podem-EUPV-TAB: Unides que, amb 965 vots ha obtingut un regidor.

Burjassot ha comptat amb una participació del 63,93% del cens, 18.538 votants, i una abstenció del 36,06%, 10.455 votants.